চন্দ্রগুপ্ত মৌর্য্য
চন্দ্রগুপ্ত মৌর্য্য (), যিনি গ্রিকদের নিকট "সান্দ্রোকোত্তোস" বা "আন্দ্রাকোত্তাস" নামে পরিচিত ছিলেন, (৩৪০ খ্রিস্টপূর্ব-২৯৮ খ্রিষ্টপূর্ব) মৌর্য্য সাম্রাজ্যের প্রতিষ্ঠাতা ছিলেন। তিনি ছিলেন প্রথম সম্রাট যিনি বৃহত্তর ভারতের অধিকাংশকে এক শাসনে আনতে সক্ষম হয়েছিলেন। তিনি ৩২২ খ্রিস্টপূর্বাব্দ হতে ২৯৮ খ্রিস্টপূর্বাব্দে স্বেচ্ছা অবসর নেওয়া পর্য্যন্ত রাজত্ব করেন ও তাঁর পরে তাঁর পুত্র বিন্দুসার সিংহাসনে আরোহণ করেন।
তৈমুরি সাম্রাজ্য
১৫০০ সাল নাগাদ বিভক্ত তৈমুরি সাম্রাজ্য নিজেদের অধিকাংশ অঞ্চল হারিয়ে ফেলে। পারস্য, ককেসাস, মেসোপটেমিয়া ও পূর্ব আনাতোলিয়ায় শিয়া মতাবলম্বী সাফাভি রাজবংশের নিয়ন্ত্রণ স্থাপিত হয়। মধ্য এশিয়ার অধিকাংশ অঞ্চল মুহাম্মদ শাইবানির নেতৃত্বে উজবেকরা দখল করে নেয়। শাইবানি ১৫০৫ ও ১৫০৭ সালে সমরকন্দ ও হেরাতের সমৃদ্ধ শহর অধিকার করেছিলেন। তিনি বুখারা খানাতের প্রতিষ্ঠা করেন। তৈমুরের বংশধর বাবর ১৫২৬ সালে মুঘল সাম্রাজ্য প্রতিষ্ঠা করেন। ১৭শ শতাব্দী নাগাদ প্রায় সমগ্র ভারতে মুঘল সাম্রাজ্য বিস্তার লাভ করেছিল। পরবর্তীতে ১৮৫৭ সালে মুঘল সাম্রাজ্যের বিলুপ্তির মাধ্যমে তৈমুরি রাজবংশের সমাপ্তি ঘটে।